คือหนูมีอาการเเบบว่าเวลาที่พ่อเเม่หรือคนใดคนหนึ่งถามเเล้วหนูตอบเเต่เค้าก็เเบบห้ะๆ หนูจะรู้หงุดหงิดมาก เวลาอยู่คนเดียวชอบคิดเรื่องที่ตัวเองเคยทำผิดพลาดเเละทำขายหน้า เเละก็ร้องไห้ เวลาอยู่กับพ่อเเม่จะรู้สึกอึดอัดมากๆ เเล้วพ่อเเม่เป็นคนเข้มงวดในการเรียนตอนก่อนสอบพ่อเเม่จะเข้มงวดเป็นพิเศษ บางทีหาว่าเราไม่หนังสือ เเต่เราก็อ่านเเต่คือไม่บอก เพราะถ้าบอกไปก็หาว่าเราอ้างหาว่าเราเถียงก็เลยยอมโดนด่า บางทีเวลาทำงานกลุ่มเเล้วครูสุ่มให้ไม่ได้อยู่กับเพื่อนตัวเองก็เเบบจะร้องไห้ เเล้วช่วงนี้อ่อนไหวมาก ทำอะไรๆก็ขี้เกียจไปหมด อาการก็จะประมาณนี้ค่ะ
สวัสดีค่ะ ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมฟังจากอาการเบื้องต้นยังไม่เหมือนภาวะซึมเศร้า หรือโรคซึมเศร้านะคะ คิดว่าน่าจะเป็นปัญหาทางด้านอารมณ์หรือการสื่อสารกับพ่อแม่หรือคนรอบข้างมากกว่าแนะนำเรื่องการเปิดใจพูดคุย บอกพ่อแม่ถึงความไม่สบายใจหรือความรู้สึกของเราออกไปค่ะ พ่อแม่รักและเป็นห่วงเราเสมอ เพียงแต่ว่าบางครั้งการแสดงออกบางอย่างอาจจะทำให้เราเข้าใจเป็นอย่างอื่นได้ พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า และไม่เก็บเรื่องเล็กๆน้อยๆมาคิดมากจนเกินไปค่ะ